Popeye (filmo)

Popeye  estas usona muzika komedia filmo el 1980 reĝisorita de Robert Altman kaj produktita de Paramount Pictures kaj Walt Disney Productions. Ĝi baziĝas sur bildstria rolulo de la sama nomo. La scenaro estis skribita fare de Jules Feiffer, kaj en ĝi aktore prezentiĝis Robin Williams kiel Popeye la Maristo kaj Shelley Duvall kiel la amikino de la maristo, nomata Olive Oyl. La rakonto sekvas la aventurojn de Popeye kiam li alvenas en la fikcia urbo Sweethaven.

La filmo premieris la 6-an de decembro 1980 en Los-Anĝeleso kaj ekprezentiĝis en la resto de Usono la sekvan semajnon Ĝi atingis enspezojn de 6,3 milionoj da usonaj dolaroj en sia komenca semajnfino, kaj 49,8 milionojn de usonaj dolaroj tutmonde, kontraŭ buĝeto de 20 milionoj de usonaj dolaroj.

Notindas ankaŭ la vilaĝo de Popeye farita por la filmo en Malto, kiu daŭre estas turista altiraĵo.

 Referencoj 

 Vidu ankaŭ 
 Popeye
 vilaĝo de Popeye

Kategorio:Usonaj filmoj